Hukumatdagi o‘zgarishlar, Ahmadboyning sudlangan shogirdi, o‘zbekistonlik suxandonni taqdirlagan Putin va kunning boshqa muhim xabarlari

28-noyabrning e’tiborga molik yangiliklari — “Daryo”ning kechki dayjestida.

1. Hukumatda tayinlovlar va o‘zgarishlar kuni. Asosiy ma’lumotlar. Bosh vazir o‘rinbosarlari soni ko‘paydi. Ikki bank rahbari o‘zgardi. Yangi vazirlik va idoralar tuziladi.
2. “O‘lim holatlariga doir statistikani yashirish O‘zbekiston yo‘llaridagi vaziyatni yaxshilashga xizmat qilmaydi”. Prezident tanqididan so‘ng vakolatli organlar YTHlar statistikasini e’lon qilyapti, lekin qurbonlar sonini oshkor etmayapti.
3. 29-noyabrdan O‘zbekiston va Afg‘oniston o‘rtasida yo‘lovchi aviaqatnovi ochiladi. Ikki mamlakat o‘rtasidagi yo‘lovchi aviaparvozlariga poydevor qo‘yiladi.
4. Putin Galina Melnikovani “Do‘stlik” ordeni bilan taqdirladi. Melnikova xonim “xalqlar o‘rtasidagi do‘stlik va hamkorlikni mustahkamlashga qo‘shgan hissasi, xalqlar madaniyatlarini yaqinlashtirish va o‘zaro boyitish bo‘yicha samarali faoliyati uchun” taqdirlandi.
5. Chinozlik Ahmadboyning shogirdlaridan biri Nuriddin Abulg‘oziyev sud qilindi. Moliyaviy piramida asoschisidan mashinasini qaytarib olgan fuqarolar Prezidentga minnatdorchilik bildirdi.